=== Rammerne for valgret ===
[[Grundloven]]s § 29 bestemmer rammerne for valgret til Folketinget. Nærmere regler er fastsat i [[folketingsvalgloven]].
{{citat|Grundlovens § 29
Stk. 1.<br />
Valgret til folketinget har enhver, som har dansk indfødsret, fast bopæl i riget og nået den i stk. 2. omhandlede valgretsalder, medmindre vedkommende er umyndiggjort. Det bestemmes ved lov, i hvilket omfang straf og understøttelse, der i lovgivningen betragtes som fattighjælp, medfører tab af valgret. <br /><br />
Stk. 2.<br />
Valgretsalderen er den, som har opnået flertal ved folkeafstemning i overensstemmelse med lov af 25. marts 1953. Ændring af den til enhver tid gældende valgretsalder kan ske ved lov. Et af folketinget vedtaget forslag til en sådan lov kan først stadfæstes af kongen, når bestemmelsen om ændring af valgretsalderen i overensstemmelse med § 42, stk. 5 har været undergivet en folkeafstemning, der ikke har medført bestemmelsens bortfald.}}
Et flertal i Folketinget kan således efter Grundloven § 29, stk. 1 afgøre, om det vil fratage straffede personer og modtagere af dagpenge, kontanthjælp, uddannelsesstøtte, revaliderings- eller orlovsydelse, sygedagpenge, barselspenge, efterløn eller førtidspension stemmeretten til folketingsvalg. <!-- FØLGENDE UDKOMMENTERET UNDER MISTANKE OM POV; SE DISKUSSION. Uden en grundlovsændring kan et flertal i Folketinget afgøre, om det vil tage stemmeretten til Folketinget fra ca. en million danskere.<ref name="autogeneret1">[https://www.information.dk/debat/2001/07/stemmeret Information 24. juli 2001: Stemmeret til alle], hentet 5. juni 2019.</ref>--> Tab af valgret ifm. modtagelse af socialhjælp var tidligere almindeligt, men blev i det væsentlige afskaffet med [[K.K. Steincke|Steinckes]] socialreform fra 1933. Det blev dog på ny indført, da [[Venstre]] i 1942 stillede det som betingelse for at sidde i en [[samlingsregering]] under [[besættelsen]].<ref>[https://politiken.dk/debat/kroniken/art5448579/Velf%C3%A6rdsstat-uden-Venstre Velfærdsstat uden Venstre] (Politiken, 29. marts 2004)</ref> Først i 1961 indførte man en ny "Lov om offentlig forsorg"<ref>[https://www.folketingstidende.dk/samling/19602/lovforslag/L63/index.htm L 63 Lov om offentlig forsorg](folketingstidende.dk)</ref>, som gjorde endegyldigt op med princippet om, at modtagelse af en bestemt socialhjælp medførte tab af valgret.
Psykologi Politik Samfund Historie Politiske_valg Sikkerhed Mellemmenneskelige_forhold